Norsk Shakespeare- og teatertidsskrift

Norsk Shakespeare- og teatertidsskrift er et norsk teatertidsskrift etablert i 1998. Tidsskriftet dekker aktuell scenekunst i Norge og internasjonalt, i form av teaterkritikk, festivalomtaler, intervjuer, bokanmeldelser, essays og teoretiske artikler. Det kommer ut fire ganger i året, har et opplag på 1700, og har siden oppstarten vært redigert av Therese Bjørneboe. 

Tidsskriftet regnes som ledende på sitt felt i Norden,21. april 2010 skrev Ingegärd Waaranperä i Dagens Nyheter: "Öva upp skandinaviskan! Norsk teatertidsskrift är värd det. [...] Den borde heta nordisk, eftersom den både intresserar sig för, och är intressant i, hela den nordisa teatervärlden." På sine nettsider omtaler svenske Cinnober teater  tidsskriftet som "Norsk och internationell teatertidskrift (troligtvis den bästa i Norden)". men har blitt kritisert for tunge og vanskelig tilgjengelig artikler.Jfr. VG 21. september 2009: «Skaper splid blant teaterfolk» ; Scenekunst.no – replikk vedr. VGs artikkel 21. september 2009  ; IdaLou.no - replikk vedr. VGs artikkel 21. september 2009. Det fikk hederlig omtale (2.-plass) i Norsk Tidsskriftforenings kåring av Årets norske tidsskrift i både 2007 og 2008, og i 2012 ble det kåret til Årets norske tidsskrift. I begrunnelsen ble det trukket frem hvordan tidsskriftet «med stor selvfølgelighet» bringer Norge inn som en naturlig del av eureopisk teatertradisjon. 

Historikk

Tidsskriftet ble etablert i 1998, og var i flere år knyttet til Det norske Shakespeareselskap. I de første årgangene hadde tidsskriftet et tilsvarende fokus på William Shakespeare, i form av litterære analyser/essays, teateranmeldelser med mer. Siden har det utviket seg til å bli et allment teatertidsskrift som legger særlig vekt på å dekke ny scenekunst.

 Bidragsytere 
Bidragsytere har vært blant annet Espen Klouman Høiner, Harold Bloom, Ralph Fiennes, Kristian Smidt, Keith Brown, Edvard Hoem, Leif Høghaug, Svein Jarvoll, Dag Solstad, Henning Hagerup, Øyvind Berg, Knut Ove Arntzen, Niels Lehmann, Leif Zern, Tom Remlov, Thomas Irmer, Jody McAuliffe, Elisabeth Leinslie, Ine Therese Berg, Anette Therese Pettersen, Elin Høyland, Henning Gärtner, Julian Blaue, Ole Johan Skjelbred, Melanie Fieldseth, Svante Aulin Löwenborg og Kjetil Røed.

Referanser

Eksterne lenker


Kategori:Norske tidsskrifter
Kategori:Publikasjoner etablert i 1998
Kategori:Kunst og kultur i 1998